Publication: Magyar Közlöny
Issue: MK-1998-36 (Year: 1998, Number: 36)
Era: 1990-2004
Section: a 29/1998. (IV. 30.) FM rendelethez
Paragraph Index: 68

a 29/1998. (IV. 30.) FM rendelethez A mezőőri és a hegyőri szolgálati napló formája és vezetése I. A szolgálati napló kemény borítólapú, 1—50-ig számozott kettős lapokat tartalmaz (1. oldal) — mezőőr/hegyőr neve, lakhelye, szolgálati igazolvány száma, — a működési terület rövid leírása, — a mezőőri/hegyőri napló hitelesítése a jegyzőjének/hegybírónak aláírásával. II. Kitöltési útmutató a szolgálati naplóhoz (2. oldal) A naplóba naponta a bal felső sorban dátummal kezdve kell az eseményeket feljegyezni. Ha szolgálattal kapcsolatos esemény nem történt a dátummal egy sorban „esemény nem történt” szöveget kell írni, és ugyanazon sor jobb szélén aláírni. A mezőőri szolgálati eseményt a napi dátum után következő szempontok megnevezésével kell leírni: — az esemény megnevezése, helye, időpontja (a károsult tulajdonos neve), — az esemény elkövetőjének adatai: név, szül. hely, év, szem. ig. szám, lakóhely, — tanúk adatai, — az esemény és a tett intézkedések leírása, a visszatartott eszközök, termékek és a kár megnevezése, mértékének becslése, — aláírás, — fegyverhasználat esetén az esemény leírása. Ha egy nap több esemény történt a dátum után az eseményeket sorszámmal kell ellátni. Az eseményekről a legrövidebb úton az őrzési utasítás szerint a mezőőr köteles tájékoztatni a munkáltatóját. A munkáltató a szolgálati napló eseményt tartalmazó első példányát szükség esetén magához veszi, amelynek tényét a másodpéldányon dátummal, alírásával és pecsétjével igazol.

Source: https://magyarkozlony.hu/hivatalos-lapok/07270cae4215ddd71b59071958bdcce82377a9f6/dokumentumok/705b5ccf556749d40cce0569fa04cab7bcc6d5a2/letoltes